…. (sz.) napirend

Előterjesztve:

Pénzügyi és Vagyonnyilatkozatokat

Ellenőrző Bizottsághoz

Költségvetési Bizottsághoz

**E L Ő T E R J E S Z T É S**

**a Képviselő-testület 2023. április 27-i rendes ülésére**

**Tárgy: Javaslat a Budapest Főváros II. Kerületi Önkormányzat 2022. évi költségvetésről szóló 2/2022. (II. 25.) rendelet módosítására**

**Készítette: …………………………**

**Annus Béláné**

 gazdasági igazgató

**Látta: …………………………**

**dr. Szalai Tibor**

 jegyző

 …………………………………

 **dr. Silye Tamás**

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A 2022. évi beszámoló táblák elkészítését követően a Magyar Államkincstár ellenőrzéseket végzett, melynek során megállapította, hogy az Egészségügyi Szolgálatnál már könyvelt, a költségvetési rendeleti táblán átvezetett előirányzatot is érintő módosításra van szükség. Az előirányzat módosítása tehát azt eredményezte, hogy a 2022. évi költségvetési rendeleti táblákban szereplő adatok nem egyeznek meg a beszámolóban elvárt adatokkal.

Az egyezőség megteremtése érdekében szükséges a 2022. évi költségvetésről szóló 2/2022. (II. 25.) rendelet módosítása. A módosítás a költségvetési főösszeget nem érinti, csak a jogcímek közötti előirányzatokban okoz változást az alábbiak szerint:

1. tábla változásai:

|  |  |
| --- | --- |
| **Jogcím** | **Változás összege** |
| Elvonások és befizetések | * 61 620 074
 |
| Egyéb működési célú támogatások áht-n belülre | 61 620 074 |
| ***Működési költségvetési kiadások összesen:*** | ***0***  |

A Polgármesteri Hivatal bevételi előirányzatának változása a költségvetési mérlegben (1. tábla) nem jelenik meg. Ez a 3. sz. táblában látható az alábbiak szerint:

|  |  |
| --- | --- |
| **Jogcím** | **Változás összege** |
| 3.2 Szolgáltatások ellenértéke | - 57 000 |
| 3.11 Egyéb működési bevételek | 57 000 |
| ***Változás összesen:*** | ***0*** |

Kérjük a Tisztelt Képviselő-testületet az előterjesztés megtárgyalására és a rendeletmódosítási javaslatnak megfelelően a rendelet megalkotására.

A rendelet megalkotása minősített többségű szavazati arányt igényel.

Budapest, 2023. április 18.

**dr. Varga Előd Bendegúz**

alpolgármester

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**az Önkormányzat 2022. évi költségvetéséről szóló 2/2022. (II. 25.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörében, Magyarország Alaptörvénye 32. cikk (1) bekezdés f) pontjában meghatározott feladatkörében, valamint az államháztartásról szóló 2011. évi CXCV. törvény 34. § (1) bekezdésében kapott felhatalmazás alapján eljárva a következőket rendeli el:

**1. §**

A Budapest Főváros II. Kerületi Önkormányzat Képviselő-testületének az Önkormányzat 2022. évi költségvetéséről szóló 2/2022. (II. 25.) önkormányzati rendelete mellékletét képező 1-19. sz. táblák helyébe az 1. melléklet 1-19. sz. táblái lépnek.

**2. §**

Ez a rendelet a kihirdetése napján 17 órakor lép hatályba, és a kihirdetését követő napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

*1. melléklet a /2023. ( . .) önkormányzati rendelethez*

**Táblák**

Általános indokolás

A Budapest Főváros II. Kerületi Önkormányzat 2022. évi költségvetési rendeletének módosítása az államháztartásról szóló 2011. évi CXCV. törvény 34. §-ában kapott felhatalmazás alapján, a Magyar Államkincstár által kezdeményezett előirányzat átcsoportosítás és módosítás átvezetése miatt vált szükségessé.

Részletes indokolás

**Az 1. §-hoz**

Az érvényes 2022. évi főösszegek bontásait tartalmazza.

**A 2. §-hoz**

A rendelet hatályát határozza meg.